JERUUSALEMMA UUDISED
Siin Jeruusalemma Uudised ja Pekka Sartola.
Tere aasta viimast laupäevaõhtut!
Mõned tänased teemad -
Netanyahu moodustab uue valitsuse
Asundused taas sihikul
Omaan läheneb Iisraelile
Iisraeli parlamendis jätkuvad mitmete erinevate seaduste ettevalmistused,
et Netanyahu juhitud uus valitsus
võidaks moodustada ametlikult enne tähtaega, mis lõpeb 2. jaanuaril.
Uue valitsuse moodustamist ja tegevust toetavate
Iisraeli alusseaduste muudatuste valmimist
oodati juba käesoleva nädala algul,
kui tulevase peaministri Netanyahu koalitsioon
edendas valitsuspartnerite nõutud seadusandlust
juba enne uue valitsuse ametivannet.
Alusseadused on Iisraeli põhi- seadusele lähimal olevad struktuurid,
mille roll on oluline, kuid habras,
sest neisse võib muudatusi teha vaid Knesseti liikmete lihtne enamus.
Kaks koalitsiooni kuuluvat tulevast ministrit on nõudnud mehhanismi,
mille abil kaks suurt seaduseelnõu muudetaks üheks tervikuks
ja mis sel juhul annaks usu- ja paremäärmuslastele
tulevase valitsuse tegevuses üliolulise rolli.
Kristlike jõulude veetmine Iisraelis on möödunud peamiselt rahulikult,
hoolimata korralikust tunglemisest kristlikel pühapaikadel
nii Jeruusalemmas kui ka Petlemmas ja Naatsaretis.
Seda vaatamata sellele, et Palestiina omavalitsuse usujuhid
on juba kaua esitlenud Jeesus Kristust palestiinlaste vabadusvõitlejana,
ja mitte mingil juhul maailma Lunastajana.
Värskeim uudis selles jõulude kaaperdamise valdkonnas
oli palestiinlaste kirikuameti kutse kohalikele ja välismaa kristlastele
tulla Ramallah'sse, omavalitsuse peakorterisse
ja prohvet Issa ehk Jeesuse sünnilinna
kristlaste jõulupühi tähistama.
Paljud palestiina kristlased olid otsuse vastu seetõttu,
et nende meelest on palestiinlaste juhtkond kristlaste püha kaaperdanud.
Isegi üks ärimees Petlemmas ütles, et ta on ise sündinud Petlemmas,
nagu Jeesuski on sündinud Petlemmas, mitte Ramallah's.
See üritus Ramallah's on solvanguks Petlemmale
ja kõigile kristlastele maailmas, jätkas ta.
Jumal lubas oma Sõnas, et Messias sünnib just Petlemmas,
mis Jeesuses sõna otseses mõttes realiseeruski.
Tšiili president Gabriel Boric teatas palestiinlaste jõulupühadel Santiagos
eelmise nädala kolmapäeval, et tema riik avab suursaatkonna Ramallah's.
Tšiilil on juba diplomaatiline esindus Ramallah's,
kuid suursaatkonda veel mitte.
Me ei saa unustada ühiskonda, mis kannatab illegaalse okupatsiooni all,
ühiskonda, mis osutab vastupanu, ja mis näeb,
et nende õigusi ja inimväärikust rikutakse iga päev,
ja et see on täiesti põhjendatud. Seda tuleb igati väljendada,
ütles president Boric sellel üritusel kohalike meediaväljaannete teatel.
Suursaatkonnad on ametlike riikide esindused
teistes ametlikes, ÜRO tunnustatud riikides.
Palestiina ei ole ÜRO Julgeolekunõukogu
ja seejärel Peaassamblee poolt ametlikult tunnustatud riik,
kuigi sel on mõlemas vaatleja staatus.
President Borici Iisraeli-vastasust näitab hästi see,
et septembris keeldus ta kaks nädalat vastu võtmast
Iisraeli uue suursaadiku Gil Artzyeli volikirju
protestiks Iisraeli armee terrorismivastasele tegevusele
ja operatsioonidele Läänekaldal.
Alles ligi seitse nädalat pärast valimisvõitu ja vaid tund pärast seda,
kui Likudi juht teatas presidendile valitsuse moodustamisest,
helistas Venemaa president Vladimir Putin Jeruusalemma,
et õnnitleda Benjamin Netanyahut
valimisvõidu ja uue valitsuse moodustamise puhul.
Oma vastuses lootis Iisraeli tulevane peaminister,
et Ukraina sõda lõpeb pea ja avaldas samas soovi,
et maailma otsustajad ei laseks Iraanil tuumarelva saada.
Venemaa Välisministeeriumi avalduse teatel
eksisteerib vastastikune usaldus,
et Venemaa ja Iisraeli suhted arenevad vähehaaval
ja sidemed eri tasanditel jätkuvad,
öeldi Venemaa Välisministeeriumist pärast kõnet.
Kuigi Venemaa on väljendanud Iisraeli suhtes pettumust seetõttu,
et lahkuv valitsus on avaldanud solidaarsust Ukrainaga
seoses käimasoleva sõjaga,
võib Putin olla optimistlik Netanyahu naasmise tõttu.
Varem detsembris
külastas Moskva linnavalitsuse ametlik delegatsioon Iisraeli,
mis oleks vaevalt toimunud Putini loata, ja eriti pärast seda,
kui selgus, et Netanyahu on naasmas Iisraeli võimutüüri juurde.
Ometi oli see Netanyahu ja Putini vahel esimene tunnistatud vestlus
pärast novembris toimunud valimisi.
Teised tähtsad maailma juhid vestlesid Netanyahuga
kohe valimiste järgsetel päevadel.
Netanyahu büroo teatel arutasid nad Putiniga ka Iraani tuumaprogrammi,
mis on kadunud rahvusvahelise agenda tipust,
kui uudistepealkirjades domineerivad Ukraina sõda, kõrged energiahinnad
ja Iraani meeleavaldused.
Lisaks on Viini tuumakõnelused katkestatud kuudeks,
ehk isegi lõplikult,
sest võimalused lepinguks näivad üha väiksemad,
sest USA president Joe Biden ütles ühes kõnes novembri lõpul,
et leping Iraaniga on surnud.
Vestluses Putiniga rõhutas Netanyahu sedagi,
et Iisrael on otsustanud takistada Teheranil tuumarelva saamast
ja mitte lasta selle vägedel kaevuda Iisraeli põhjapiiri taha Süüriasse,
kus Moskval omakorda palju mõjuvõimu ja sõjalist kohalolu on.
Iisraeli Kan-meedia teatel on tulevane peaminister Netanyahu
nõustunud loobuma olulisest otsustusvõimust
Läänekalda asunduste ehitamise heakskiitmise protsessis
ja on andnud osa oma volitustest
paremäärmusliku Bezalel Smotrichi Religioosse Sionismi parteile.
Osana Netanyahu Likudi partei
ja Religioosse Sionismi vahel sõlmitud koalitsioonilepingust
on peaministri heakskiitu vaja vaid planeerimisprotsessi algfaasis,
kui valitsus otsustab hangete ulatuse ja asukoha üle.
Tsiviilhalduse kõrgplaneerimise alamkomitee
on see kaitseministeeriumi organ,
mis omakorda annab loa asunduste ehitamisele.
Seni on protsessi igas etapis enne maa jagamist
vaja veel peaministri heakskiitu.
Peaministri heakskiidu vajadus igas etapis on võimaldanud
varasemate valitsuste plaanide külmutamist või edasi lükkamist.
Need asundusprojektid
on olnud rahvusvahelise üldsuse vastupanu vaidlusobjektiks.
Religioosset Sionismi juhtiv Bezalel Smotrich,
kes on ise Kedumimi asunduse elanik,
on kaua toetanud massiivset asunduste laiendamist
ja suurte Läänekalda blokkide ühendamist Iisraeliga,
andmata neil aladel palestiinlastele võrdseid õigusi.
Novembris hoiatas USA suursaadik Iisraelis Tom Nides,
et Joe Bideni valitsus tõrjuks kõik sellised ühendamiskatsed,
sest need peataksid Bideni toetatud kahe riigi lahenduse edenemise
peaaegu täielikult. Ta tõdes sedagi,
et vaevalt Iisrael sellele teele läheb.
Nagu eelmises uudistesaates rääkisime,
soojendavad Iisrael ja Saudi Araabia suhteid
võimaliku vastastikuse diplomaatilise tunnustamise suunas.
Sellega arvestades
on ka Iisraeli peatse valitsuse paremäärmuslikud partnerid
lubanud mitte takistada tulevase peaministri Benjamin Netanyahu tööd
Saudi Araabiaga normaliseerimislepinguni jõudmisel,
rääkisid Iisraeli meediaväljaanded nädala eest.
Selline leping on olnud üks Netanyahu suurimaid sihte
pärast ajalooliste Aabrahami lepingute allkirjastamist Bahreini
ja Araabia Ühendemiraatidega kahe aasta eest septembris,
nagu ta on hiljem korduvalt maininud.
Kuigi Maroko ja Sudaan hiljem samuti lepingutega ühinesid,
on Saudi Araabia ametlikult vastu puigelnud, hoolimata sellest,
et saudid on pidevalt Jeruusalemmaga suhteid säilitanud.
Iisraeli Kanal12 väitel olevat Netanyahu lennanud salaja Riyadhi
kohtuma riigi kroonprintsi Mohammad bin Salmaniga.
Kohtumisel olevat bin Salman siiski nõudnud, et kahe riigi lahendus
või vähemalt selle edenemine Iisraeli ja palestiinlaste vahel
on eeltingimuseks mis tahes normaliseerimislepingule.
Mõõduka sunniitliku Pärsia lahe maana tuntud Omaani sultanaat
on samuti tegemas seaduseelnõu,
mis võimaldaks suhete kehtestamist Iisraeliga.
See võib olla seotud
Saudi Araabia veel ebaametliku võimaliku suhete loomisega Iisraeliga.
Omaani puhul on asi seotud seaduseelnõuga,
mida riigi seadusandlik organ Shura Nõukogu on kutsunud arutama
seaduse muutmiseks,
mis käsib Omaanil boikoteerida kõiki Iisraeli kogukondi ja isikuid.
Raport tuli Omaani araabiakeelselt uudistetoimetuselt WAF,
mille sõnul too Shura Nõukogu istung pidi toimuma veel käesoleval nädalal.
Omaanil ja Iisraelil pole ametlikke diplomaatilisi suhteid,
kuigi maad on peetud järgmiseks võimalikuks riigiks,
kes Iisraeliga Aabrahami lepingutes ühineb.
Sellised olid aasta viimased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus tänab vaatajaid ja toetajaid möödunud aasta eest
ja soovib kõigile Head ja Õnnelikku 2023. aastat!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee